
Avaliku ürituse „TSIRKUSE TUUR  2010” loa taotluse rahuldamine
1. Asjaolud ja menetluse käik

20.07.2010.a. esitas Leifi Rahvusvahelise Meelelahutuse OÜ, reg.nr.: 10024823 
 Narva Linnavalitsuse Linnavara- ja Majandusametile avaliku ürituse loa taotluse.

Leifi Rahvusvahelise Meelelahutuse OÜ kavatseb viia läbi 12.08.2010 - 22.08.2010 Narva linnas avalikkusele suunatud „TSIRKUSE TUUR  2010”, mille käigus toimub kaheksa tsirkuseetendust. Sihtgrupiks on linnaelanikud ja külalised.  Eeldatav maksimaalne osavõtjate arv on kuni 300 külastajat etendusele. Üritusel toimub piletite müük. Tsirkuse Tuur müüb oma külastajatele kohapealseks tarbimiseks pakendatud toidukaupu,  ja  karastusjooke ning suveniire ja vähese etanoolisisaldusega alkohoolseid jooke (kuni 4,6 % mahust) .  Üritusega  kaasneb kõrgendatud turvarisk Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 2 lõige 5 punkt 2 ja 4 tähenduses. Turvalisus tagatakse Tsirkuse Tuuri kahe  turvatöötaja  ja AS G4S töötajate poolt.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub Narva Linnavalitsuse Kultuuriosakonna loa taotlus avaliku ürituse „TSIRKUSE TUUR  2010”  korraldamiseks rahuldamisele.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Narva Linnavalitsuse Kultuuriosakonna taotlus avaliku ürituse „TSIRKUSE TUUR  2010” läbiviimiseks. 

3.2. Avaliku ürituse korraldajaks on Leifi Rahvusvahelise Meelelahutuse OÜ, reg.nr 10024823,  AIANDI TEE 2-1 VIIMSI 74001 HARJUMAA
3.3. Ürituse läbiviimise kohaks on Narva , Tallinna mnt.30b, GENEVA VÄLJAKU ESINE PLATS 

3.4. Avalik üritus algab 12.08.2010 - 22.08.2010. Etendused toimuvad neljapäev ja reede 16.00 ja 19.00 ja laupäev ja pühapäev 13.00 ja 16.00
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus asjaosalistele teatavaks Leifi Rahvusvahelise Meelelahutuse OÜ-le, reg.nr.: 10024823. Aiandi tee 2-1, Viimsi, 74001 Harjumaa
4.2. Korraldus jõustub teatavakstegemisest.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

